Document ID: 32003R0762

32003R0762
L 109/10
SLUŽBENI LIST EUROPSKE UNIJE
30.04.2003.
UREDBA KOMISIJE (EZ) br. 762/2003
od 30. travnja 2003.
o izmjeni Uredbe (EZ) br. 2368/2002 o provedbi programa certificiranja Procesa Kimberley za međunarodnu trgovinu neobrađenim dijamantima
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi programa certificiranja Procesa Kimberley za međunarodnu trgovinu neobrađenim dijamantima (1) kako je zadnje izmijenjena Uredbom Komisije (EZ) br. 418/2003 (2), a posebno njezin članak 17.,
budući da:
(1)
Komisija je primila zahtjeve od Antwerpsche Diamantkring CV, Beurs voor Diamanthandel CV, Diamantclub van Antwerpen CV i Vrije Diamanthandel NV da se uvrste u Prilog V. Uredbi (EZ) br. 2368/2002 (dalje u tekstu: Uredba).
(2)
Antwerpsche Diamantkring CV, Beurs voor Diamanthandel CV, Diamantclub van Antwerpen CV i Vrije Diamanthandel NV Komisiji su dostavili informacije o tome da su ispunili sve zahtjeve iz članka 17. Uredbe, ponajprije donošenjem kodeksa ponašanja koji obvezuje sve njihove članove.
(3)
Na temelju dostavljenih informacija, Komisija je došla do zaključka da je opravdano Antwerpsche Diamantkring CV, Beurs voor Diamanthandel CV, Diamantclub van Antwerpen CV i Vrije Diamanthandel NV uvrstiti u Prilog V. Uredbi.
(4)
Mjere predviđene ovom Uredbom u skladu su s mišljenjem Odbora navedenim u članku 22. Uredbe (EZ) br. 2368/2002,
DONIJELA JE OVU UREDBU:
Članak 1.
Uredba (EZ) br. 2368/2002 mijenja se kako slijedi:
Tekst sadržan u Prilogu ovoj Uredbi dodan je Prilogu V. Uredbi (EZ) br. 2368/2002.
Članak 2.
Ova Uredba stupa na snagu dan nakon objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 30. travnja 2003.

Labels: 7
3
14
11